CELEX: 62019TA0134
Language: mt
Date: 2021-03-10 00:00:00
Title: Kawża T-134/19: Sentenza tal-Qorti Ġenerali tal-10 ta’ Marzu 2021 – AM vs BEI (“Servizz pubbliku – Persunal tal-BEI – Remunerazzjoni – Ammissibbiltà – Terminu għat-tressiq tat-talba għall-ftuħ tal-proċedura ta’ konċiljazzjoni – Att li jikkawża preġudizzju – Allowance tal-mobbiltà ġeografika – Trasferiment għal uffiċċju estern – Rifjut ta’ għoti tal-allowance – Rikors għal annullament u għad-danni”)

17.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 189/16
            
         
      Sentenza tal-Qorti Ġenerali tal-10 ta’ Marzu 2021 – AM vs BEI
      (Kawża T-134/19) (1)
      
      (“Servizz pubbliku - Persunal tal-BEI - Remunerazzjoni - Ammissibbiltà - Terminu għat-tressiq tat-talba għall-ftuħ tal-proċedura ta’ konċiljazzjoni - Att li jikkawża preġudizzju - Allowance tal-mobbiltà ġeografika - Trasferiment għal uffiċċju estern - Rifjut ta’ għoti tal-allowance - Rikors għal annullament u għad-danni”)
      (2021/C 189/18)
      Lingwa tal-kawża: il-Franċiż
      
         Partijiet
      
      
         Rikorrent: AM (rappreżentanti: L. Levi u A. Champetier, avukati)
      
         Konvenut: Il-Bank Ewropew tal-Investiment (rappreżentanti: G. Faedo u M. Loizou, aġenti, assistiti minn A. Dal Ferro, avukat)
      
         Suġġett
      
      Talba bbażata fuq l-Artikolu 270 TFUE u fuq l-Artikolu 50a tal-Istatut tal-Qorti tal-Ġustizzja tal-Unjoni Ewropea u intiża, minn naħa, għall-annullament tad-deċiżjonijiet tal-BEI tat-30 ta’ Ġunju u tal-11 ta’ Diċembru 2017 kif ukoll, sa fejn meħtieġ, tad-deċiżjoni tal-President tal-BEI tal-20 ta’ Novembru 2018 li tikkonferma dawn id-deċiżjonijiet, li permezz tagħhom irrifjuta li jagħti lir-rikorrent il-benefiċċju tal-allowance tal-mobbiltà ġeografika u, min-naħa l-oħra, għall-kumpens għad-danni materjali u morali li r-rikorrent allegatament sostna wara l-imsemmija deċiżjonijiet.
      
         Dispożittiv
      
      
                  1)
               
               
                  Id-deċiżjonijiet tal-Bank Ewropew tal-Investiment (BEI) tat-30 ta’ Ġunju u tal-11 ta’ Diċembru 2017 huma annullati sa fejn irrifjutaw l-allowance tal-mobbiltà ġeografika lil AM.
               
            
                  2)
               
               
                  Il-kumplament tar-rikors huwa miċħud.
               
            
                  3)
               
               
                  Il-BEI huwa kkundannat ibati, minbarra l-ispejjeż tiegħu, dawk sostnuti minn AM.
               
            
         (1)  ĠU C 155, 6.5.2019.